Document ID: 32010R0379

A BIZOTTSÁG 379/2010/EU RENDELETE
(2010. május 4.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II. és III. mellékletének módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 19. cikkére,
mivel:
(1)
A harmadik országokból származó egyes textiltermékek behozatalára vonatkozó közös szabályokat a legutóbbi változások figyelembevétele céljából frissíteni kell.
(2)
Az Európai Közösség és az Üzbég Köztársaság között a textiltermékek kereskedelméről kötött kétoldalú megállapodás 2004. december 31-én hatályát vesztette. Annak érdekében, hogy a textil- és ruházati ágazat a partnerségi és együttműködési megállapodás hatálya alá kerüljön, a jelenleg működő ellenőrzési rendszert meg kell szüntetni.
(3)
A 3030/93/EGK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a 3030/93/EGK rendelet 17. cikkével létrehozott, a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet I., II. és III. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
A rendelet 2010. május 5-től alkalmazandó.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. május 4-én.

Labels: 1
3
5